*Likumprojekts*

**Grozījumi Pusvadītāju izstrādājumu topogrāfiju aizsardzības likumā**

**Izdarīt** Pusvadītāju izstrādājumu topogrāfiju aizsardzības likumā (Latvijas Republikas Saeimas un Ministru Kabineta Ziņotājs, 1998, 8.nr., Latvijas Vēstnesis, 2007, 34.nr., 2014, 140., 251.nr.) šādus grozījumus:

1. Aizstāt visā likumā vārdus „valsts nodeva” (attiecīgā locījumā) ar vārdu „maksa” (attiecīgā locījumā).

2. Aizstāt visā likumā vārdus „Patentu valdes Apelācijas padome” un „Apelācijas padome” (attiecīgā locījumā) ar vārdiem „Rūpnieciskā īpašuma apelācijas padome” (attiecīgā locījumā).

3. Izteikt 1.panta 4.punktu šādā redakcijā:

„4) **topogrāfijas īpašnieks** — pusvadītāju izstrādājuma topogrāfijas izveidotājs vai viņa tiesību pārņēmējs, vai jebkura cita fiziskā vai juridiskā persona, kurai pieder izņēmuma tiesības uz topogrāfiju.”

4. Papildināt 2.pantu ar piekto daļu šādā redakcijā:

„(5) Papildu tiesisko attiecību regulējumu Patentu valdes procedūrām, kas attiecas uz topogrāfijas piešķiršanu, Rūpnieciskā īpašuma apelācijas padomes darbību, personu pārstāvību Patentu valdē un profesionālo patentpilnvarnieku darbību, nosaka Rūpnieciskā īpašuma institūciju un procedūru likums.”

5. 5.pantā:

aizstāt pirmajā daļā vārdu „Pieteikums” ar vārdu „Pieteikumā” un izslēgt pirmās daļas 5.punktu;

papildināt otro daļu ar 3.punktu šādā redakcijā:

„3) dokumentu par pieteikuma maksas samaksu.”;

izslēgt ceturtajā daļā vārdus „(turpmāk – Apelācijas padome)”;

izslēgt sesto daļu.

6. 6.pantā:

izteikt pirmo daļu šādā redakcijā:

„(1) Par pieteikuma iesniegšanas dienu (pieteikuma datumu) uzskatāma diena, kad Patentu valde saņēmusi šā likuma 5.panta pirmās daļas 1., 2. un 3.punktā minētos dokumentus un materiālus.”;

izteikt ceturto daļu šādā redakcijā:

„(4) Pieteikuma dokumentus un materiālus, kuri neietekmē pieteikuma datuma noteikšanu, pieteicējs var iesniegt vienlaikus ar šā panta pirmajā daļā minētajiem dokumentiem un materiāliem, taču ne vēlāk kā trīs mēnešu laikā no pieteikuma datuma. Pieteikuma maksa jāsamaksā mēneša laikā no pieteikuma iesniegšanas dienas. Ja noteiktajā laikā nav iesniegti minētie dokumenti un materiāli vai samaksāta pieteikuma maksa, pieteikums uzskatāms par neiesniegtu.”

7. Izteikt 9. un 10.pantu šādā redakcijā:

„**9.pants.** **Apelācija par Patentu valdes lēmumu**

Ja pieteicējs vai cits Patentu valdes lēmuma adresāts (topogrāfijas īpašnieks, bijušais īpašnieks, īpašumtiesību pārņēmējs, licenciāts) pilnībā vai daļēji nepiekrīt pieņemtajam Patentu valdes lēmumam, viņš ir tiesīgs iesniegt apelācijas iesniegumu saskaņā ar Rūpnieciskā īpašuma institūciju un procedūru likumu.

**10.pants. Iebildums pret topogrāfijas reģistrāciju**

(1) Sešu mēnešu laikā pēc topogrāfijas publikācijas ieinteresētās personas var iesniegt Patentu valdei iebilduma iesniegumu pret topogrāfijas reģistrāciju. Iebilduma iesnieguma iesniegšana, virzība un izskatīšana notiek saskaņā ar Rūpnieciskā īpašuma institūciju un procedūru likumu.

(2) Iebilduma iesniegumu pret topogrāfijas reģistrāciju var iesniegt, pamatojoties uz šā likuma 15.panta otrās daļas noteikumiem.”

8. Papildināt 11.panta septīto daļu pēc pirmā teikuma ar otro teikumu šādā redakcijā:

**„**Ieinteresētā persona samaksā maksu par komercķīlas atzīmes izdarīšanu Pusvadītāju izstrādājumu topogrāfiju valsts reģistrā.”

9. Izslēgt 16.panta trešās daļas otro teikumu.

10. 20.pantā

izslēgt otrās daļas 2. un 3.punktu;

izslēgt trešo daļu.

11. Izslēgt pārejas noteikumu 2.punktu.

Likums stājas spēkā 2016.gada 1.janvārī.

Tieslietu ministrs Dzintars Rasnačs

Iesniedzējs:

tieslietu ministra p.i. Uldis Augulis

03.07.2015. 09:49

447

L.Zommere

67220208, Linda.Zommere@lrpv.gov.lv